52. schôdza NR SR - 14.deň - B. popoludní
Dátum: 2026-06-15
Poslanec: Dubovický, Richard 
Druh vystúpenia: Vystúpenie v rozprave

Dobrý deň, pán predsedajúci, kolegyne, kolegovia. Pekný pondelok vám prajem. Dovoľte mi, máme zlúčenú rozpravu o štyroch bodoch. Nebudem komentovať všetky, tu kolegyne aj kolegovia sa predtým vyjadrili k určitým bodom. Mňa len celkom zaujalo vystúpenie. Či poslanca Šimka alebo ďalších skrz to, že ako veľmi vnímajú povedzme pomoc tým regiónom, ako vnímajú celkovo verejnú správu. Ako negatívne vnímajú Progresívne Slovensko a tak. Takže v pár bodoch sa vyjadrím, čo si o tom myslím. Pán poslanec Šimko aj pán Raši a ostatní tvrdia, že jediným alebo najlepším riešením povedzme tej reformy verejnej správy je predĺženie obdobia zo štyroch na päť rokov. To vám gratulujem. Proste sa hecli, milá vládna koalícia, že to, čo ste vy dokázali vyprodukovať za pomaly tri roky, čo ste tu v parlamente, bola takáto silná reforma, ktorá absolútne nepomôže nikomu. A prečo tvrdím, že nepomôže nikomu? Vy to máte napríklad aj napísané, možnože niektorí vládni poslanci si to prečítali, niektorí nie, ale vplyv na rozpočet – jaj, nie. To znamená, že 0,00 € podľa toho, čo ste tam uviedli. A pritom, keď si pamätám v minulosti, ste práve hovorili, že to predĺženie zo štyroch na päť rokov bude mať pozitívny vplyv na štátny rozpočet. To bolo vaše tvrdenie. Dnes, už, keď máme to čierne na bielom, ten benefit alebo to pozitívum pre rozpočet bude nulový. A to sa nebudem baviť o tých ostatných veciach, čo tam píšete o vplyve aj na sociálne veci a tak ďalej a tak ďalej. Všetko tam máte žiadne. Takže máme tu zákon, máme tu ďalší zákon, ktorý nemá ani pozitívne, ani negatívne vplyvy. Takže na čo nám je takýto zákon? Na nič. Na dve veci. Obviňujete tuná, či SaS-ku, KDH alebo Progresívne Slovensko, aby zahlasovali za tento zákon, že je to nejaký diskurz medzi starostami, medzi primátormi, že je to niečo, čo oni potrebujú. No, neviem, ja mám taký silný pocit, že keď my chodíme na tie výjazdy po regiónoch, samozrejme, že aj ja sa stretávam so starostami, starostkami, čo sa týka Prešovského kraja. Ja som nikdy od nich nepočul to, že by si vyžiadali rok navyše mandát, ani raz. Ani raz som si nevypočul takúto požiadavku. A práve naopak, čo som skôr počúval, bolo to, že teraz nebudem komentovať predošlé vlády, ale práve to, čo som si vypočul, bolo to, čo nielen ZMOS, nielen Únia miest alebo starostovia alebo primátori – vás na to upozorňujú –, ale je to napríklad tá predvídateľnosť financií pre tie obce, pre tie mestá. Toto chcú. Ja som úprimne fakt nepočul, že zo štyroch na päť rokov, že bude to nejakým spôsobom pozitívne alebo bude to mať benefit. Ono tu bolo povedané, že keď chce niekto vybudovať škôlku alebo iné veci, že potrebuje na to dlhší čas. No. Tak teraz trošku z Prešova, vzhľadom na to, že som tam aj poslancom mesta Prešov. My v meste Prešov, a teraz poviem celým politickým spektrom, celým zastupiteľstvom od Smeru po PS, sme odhlasovali to, že ideme v meste Prešov vybudovať futbalový štadión za pomaly plus mínus 28 miliónov €, ale zvládli sme to za dva roky. Za 28 miliónov € sme zvládli vybudovať štadión. Za rok a štvrť sme vybudovali škôlku. Úplne novú škôlku. A ja si to nepripisujem akože nám ako Progresívnemu Slovensku. Ja len, to je to dobrý náznak alebo dôvod toho, že prečo to predĺženie tohto mandátu mi nedáva žiaden politický ani ekonomický zmysel. A to, čo tu tvrdíte, že chcú to starostovia, chcú to primátori, lebo potrebujú mať viac času. To je hlúposť. To je hlúposť. Keď mesto Prešov dokáže za štyri roky vybudovať škôlky, dokáže vybudovať štadión, ktorý vyhral aj ocenenie, čo sa týka architektonickej súťaže a tak ďalej a tak ďalej, tak to funguje. My nepotrebujeme päť rokov. Na čo? A čo sa týka napríklad tej reformy, čo som ešte chcel povedať. Keby ja som bol na vašom mieste alebo na mieste poslancov Hlasu, ktorí fakt, že o sebe tvrdia, že sú stranou regiónov, však donedávna pán Kaliňák, ktorý kandidoval aj na župana, čo dnes už odmieta, práve pán Kaliňák a ostatní tvrdili na úvode, že proste primárnym cieľom je pomôcť tým obciam. Takže ja z tohto miesta by som sa chcel opýtať, ako ste im pomohli. A ja viem vám povedať z mojej pozície. Kaliňák, ktorý kandidoval aj na župana, čo dnes už odmieta. Práve pán Kaliňák a ostatní tvrdili na úvode, že, že, že proste, že primárnym cieľom je pomôcť tým obciam. Takže ja z tohto miesta by som sa chcel opýtať, ako ste im pomohli. A ja viem vám povedať z mojej pozície, ako mesto Prešov a aj iné obce, keď sa s tými starostami alebo starostkami stretávame, že je tam problém. Je problém financovania komplet všetkého. Dám vám taký úplne ďalší jednoduchý príklad. Ako minulý rok sme potrebovali, sa schválil rozpočet kvôli dlhovej brzde, samozrejme aj samosprávy potrebovali schváliť skôr, lebo inak by nemohli brať úvery a podobné veci. Udiala sa taká situácia na ministerstve školstva, že teraz možnože nemám presné mesiace, ale ale október minulý rok vydali normatív na dieťa, povedzme, že sa mi zdá, že 89 € plus mínus. Teraz si to nepamätám presne. S tým, že my sme stanovili rozpočet, sme sa pripravili sme sa na rozpočet, ale z ničoho nič január, február tento rok ten normatív sa zvýšil z 89 na 114 eura. A my sme prišli automaticky o 1,2 milióna eura. My potrebujeme nájsť ako mesto Prešov 1,2 milióna eura. Odkiaľ máme vyhľadať, ne? Už sa nedá. Ak by sme dvíhali dane, my by sme potrebovali dvíhnuť v takomto prípade dane o nejakých 50 až 70 %. Aby sme, aby sme to, čo prakticky urobilo rozhodnutie ministerstvo školstva, aby sme nejakým spôsobom dokázali sanovať tie financie. Takže sa vás pýtam, milá vládna koalícia, buďte múdri a teraz sa postavte tu na tento kec pultík a mi povedzte, odkiaľ máme nájsť 1,2 milióna € na školstvo. Máme menej kosiť, máme menej opravovať. Sami dobre viete. Však sme sedeli, či s pánom Rašim, či s pánom Šimkom alebo s Michalom Kaliňákom. Keď sa nás pýtali na názor, že čo si o tomto myslíme, už vtedy sme im hovorili, že je to zlý nápad, že nerieši skutočné problémy. Že čo si o tom myslia? No, nedostali sme sa k žiadnej relatívnej odpovedi. Takže ja sa vás ešte raz chcem opýtať, že poďte nám pomôcť nájsť pre mesto Prešov 1,2 milióna €. Poďte, dajte nám návrhy. Ako? A to teraz už nehovorím len o meste Prešov. V podobnej situácii sú aj iné mestá, lebo takisto vychádzali z normatívov, ako sme vychádzali my. Viete, veľmi, veľmi, veľmi ťažko. A fakt, že sa nebudem vyjadrovať k tým ďalším veciam. Beti príde tu na, ospravedlňujem sa, ale spredítam. To je to splnomocnenec pre rozvoj východného Slovenska. Správne som to prečítal? Takže máme od minulého mesiaca splnomocnenca pre rozvoj východného Slovenska. Mňa by zaujímalo, že či ten splnomocnenec aspoň raz bol v nejakej osade. Aspoň raz sa bol pozrieť, aká chudoba je na tom východnom Slovensku. A mňa by zaujímalo, keď taký splnomocnenec tu je, ktorý podľa mňa túto funkciu dostal len ako súčasť PR, že by mohol kandidovať za župana. Mňa by zaujímalo, že akým spôsobom takýto splnomocnenec chce pomôcť práve napríklad s verejnými obstarávaniami alebo, inak sa opýtam, čerpanie eurofondov na celom východnom Slovensku je pod hlbokým priemerom. A, ak sa dobre pamätám, je to okolo 20 až 25 %. Čo sa týka celého východného Slovenska. Možno ste im. Západné Slovensko nemá taký problém až. Východné Slovensko má taký problém. Takže mňa by zaujímalo, že namiesto toho, že príde tu splnomocnenec, sa tu postaví a porozpráva o tom, ako je dôležité mať referendum, ako je dôležité mať zo štyroch na päť rokov. Nerieši základné, nerieši základné otázky toho rozvoja východného Slovenska. Mali sme tu pána Kaliňáka, pána Miša Kaliňáka. Mali sme tu s tým, že on tu predstavoval rôzne a teraz už poviem, že rôzne fikcie, ako ako ako pomôcť východnému Slovensku. Sa mi zdá, že teraz nie som si istý, ale začiatkom tohto roka alebo koncom minulého roka tu bola diskusia o tom, že ako by mala vyzerať reforma hlavných kontrolórov miest a obcí. On prišiel, kde sme sedeli my poslanci, kde sedela odborná verejnosť, prišiel, povedal päť slov a čau, odišiel preč. Takže, ak toto je nejakým spôsobom práca vtedajšieho akože splnomocnenca, ktorý tiež asi mal podobnú funkciu pre rozvoj asi východného Slovenska, neviem, čoho mal rozvoj, tak absolútne zlyhal. A ja sa vám čudujem, vládni poslanci, že, že takéto kupčenie s funkciami, ktoré relatívne nikomu nič nepomôžu a dáte si iba pečiatku na nejaké CV-čko, že, že to je to, po čom túžite. Tak ja s vami budem súhlasiť v niektorých veciach, že máme problém na Slovensku. Máme problém na Slovensku, čo sa týka financovania. Samozrejme, máme problém, čo sa týka financovania obcí, miest. Máme obrovské investičné dlhy a tak ďalej a tak ďalej. To všetko by som vedel povedať, ale vy neriešite tie základné veci, čo, čo trápi tie obce, čo trápi tie samosprávy. Viete, ja, keď som sa stal poslancom zastupiteľstva, žiaľ, prvá, prvá, jedna z prvých vecí, čo sme museli urobiť, je to, že sme potrebovali dvihnúť dane o 50 %, lebo vtedy vyšla novela zákona, kde sa zvyšoval daňový bonus a to automaticky znamená, že daň z príjmu fyzických osôb. Z tohto sme prišli o desiatky, respektíve o milióny eur do rozpočtu mesta Prešov. Ak mám dobré číslo a čo si pamätám, tak je to okolo 400 až 800 miliónov, čo prišli všetky samosprávy o tieto peniaze. No a toto sú veci, ktoré by sa už nikdy v živote nemali stávať. A na to vás upozorňujú či z MOZ alebo Únia miest alebo SK8, že najhoršia vec, čo môže urobiť parlament alebo parlamentná vládna väčšina, je to, že prídu, urobia tú zmenu takú, kde na jednej strane dávajú, ale na druhej strane berú. To je to najhoršie, čo dokážete zrobiť. Takže, aby som sa vrátil naspäť k tej pointe, mňa celkom mrzí, že takáto príležitosť, kedy či Progresívne Slovensko, a vám to budem a vám vám to stále dookola, či Janka Hanuliaková alebo Marek Lackovič vám celý čas celé tri roky hovoria, že máte ideálnu šancu a príležitosť urobiť alebo urobiť spoločne reformu verejnej správy. V kľude sme ju mohli všetci tu urobiť, aby bola zhoda naprieč politickým spektrom. Vy ste to zahodili. Ste to zahodili a mali ste tú možnosť. A mohli sme schváliť niečo, čo samozrejme niekomu by poškodilo, niekomu by pomohlo, ale my na Slovensku 21000, vyše 21000 komunálnych poslancov alebo vyše 3000 primátorov a starostov nepotrebujeme. A budete so mnou súhlasiť, že ich nepotrebujeme, ich je príliš veľa. Vy ste zahodili príležitosť a nakoniec ste prišli s niečím takým, čo skutočne nepomôže nikomu. Mňa to celkom mrzí, že opäť je to, je to zahodená príležitosť pre Slovensko. A vy viete niektorí, však samozrejme aj tuná ste starostovia, aj tuná ste primátori, aj tuná ste obecnými poslancami, že Slovensko má problém. Čo sa týka financovania, sme ďaleko za Českou republikou. Čo sa týka investícií do infraštruktúry alebo rozvoja obcí, miest, už sme úplne ďaleko za Poľskom. Pani poslanci, Poliaci sa ešte pred 15 rokmi alebo 20 chodili na Slovensko pozerať, ako rýchlo rastie Slovensko. Chodili. Ja som si aj dneska, ja som si aj dneska vypočul podcast, sa mi zdá, že na Denníku N, kde dáva rozhovor pán Maďarič, bývalý minister kultúry. No môžem len povedať, že SMER možnože v tom 2002, 2004 to mal celkom dobre našliapnuté, ale vy ste sa úplne odtrhli od toho, čo Slovensko potrebuje. Rozprávate o sebe, že ste sociálna demokracia, ale už so sociálnou demokraciou vaša strana po skoro 20 rokoch nemá nič spoločné a mňa to mrzí. A namiesto toho, aby sme prinášali reálnu pomoc, reálne reformy, dostávame tu niečo také, kde príde pán poslanec Šimko. Ospravedlňujem sa, snáď to poviem správne. Splnomocnenec pre rozvoj východného Slovenska. Príde tu a predloží to, čo predloží a tvári sa, že, že je to OK a že toto je postačujúce. A sa mi zdá, že pán poslanec Dostál ho správne upozornil, že na jednej strane chce urobiť v úvodzovkách nejakú reformu v Košiciach, narazí samozrejme hneď na ombudsmana a na druhej strane s Bratislavou sa neurobí nič. Akože mne to nedáva zmysel. To sú také, to sú také, že to ani robota nie je poriadna. Už sme vás x-krát na to upozorňovali, sme vás prosili, aby ste, ak tvoríte legislatívu, tvorili ju poriadne. Ešte raz zopakujem, mali ste jedinečnú možnosť pracovať spoločne s opozíciou naprieč politickým spektrom, čo sa týka reformy verejnej správy. Ďakujem pekne.